CELEX: 62017CA0249
Language: fi
Date: 2018-10-17 00:00:00
Title: Asia C-249/17: Unionin tuomioistuimen tuomio (ensimmäinen jaosto) 17.10.2018 (ennakkoratkaisupyyntö, jonka on esittänyt Supreme Court – Irlanti) – Ryanair Ltd v. Revenue Commissioners (Ennakkoratkaisupyyntö — Yhteinen arvonlisäverojärjestelmä — Verovelvollisen käsite — Holdingyhtiö — Ostoihin sisältyvän veron vähentäminen — Neuvontapalveluihin, jotka on hankittu tarkoituksena ostaa toisen yhtiön osakkeita, liittyvät menot — Ostajayhtiön aikomus suorittaa hallinnointipalveluja ostotarjouksen kohteena olevalle yhtiölle — Tällaisia palveluja ei ole suoritettu — Hankituista palveluista maksetun arvonlisäveron vähennysoikeus)

17.12.2018   
            
            
               FI
            
            
               Euroopan unionin virallinen lehti
            
            
               C 455/13
            
         
      Unionin tuomioistuimen tuomio (ensimmäinen jaosto) 17.10.2018 (ennakkoratkaisupyyntö, jonka on esittänyt Supreme Court – Irlanti) – Ryanair Ltd v. Revenue Commissioners
      (Asia C-249/17) (1)
      
      ((Ennakkoratkaisupyyntö - Yhteinen arvonlisäverojärjestelmä - Verovelvollisen käsite - Holdingyhtiö - Ostoihin sisältyvän veron vähentäminen - Neuvontapalveluihin, jotka on hankittu tarkoituksena ostaa toisen yhtiön osakkeita, liittyvät menot - Ostajayhtiön aikomus suorittaa hallinnointipalveluja ostotarjouksen kohteena olevalle yhtiölle - Tällaisia palveluja ei ole suoritettu - Hankituista palveluista maksetun arvonlisäveron vähennysoikeus))
      (2018/C 455/19)
      Oikeudenkäyntikieli: englanti
      
         Ennakkoratkaisua pyytänyt tuomioistuin
      
      Supreme Court
      
         Pääasian asianosaiset
      
      
         Valittaja: Ryanair Ltd
      
         Vastapuoli: Revenue Commissioners
      
         Tuomiolauselma
      
      Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17.5.1977 annetun kuudennen neuvoston direktiivin 77/388/ETY 4 ja 17 artiklaa on tulkittava siten, että niissä annetaan pääasiassa kyseessä olevan kaltaiselle yhtiölle, joka aikoo hankkia toisen yhtiön koko osakekannan voidakseen harjoittaa taloudellista toimintaa, joka muodostuu arvonlisäverollisten hallinnointipalvelujen suorittamisesta viimeksi mainitulle yhtiölle, oikeus vähentää julkisen ostotarjouksen yhteydessä hankkimistaan neuvontapalveluista maksamansa koko arvonlisävero, vaikka osoittautuu, että tämä taloudellinen toiminta ei ole toteutunut, kunhan näiden menojen yksinomaisena syynä on suunniteltu taloudellinen toiminta.
      
         (1)  EUVL C 221,10.7.2017.